|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **JEDINSTVENI UPRAVNI ODJEL** |
| KLASA:230-02/22-01/44 |
| URBROJ:2170-31-03/8-22-3 |
| Punat, 16. prosinca 2022. godine |

Općina Punat, Jedinstveni upravni odjel, OIB: 59398328383, na temelju članka 6. stavka 1. točke 4. Pravilnika o financiranju programa, projekata i javnih potreba sredstvima proračuna Općine Punat („Službene novine Primorsko-goranske županije“ broj 1/16) - u daljnjem tekstu: Pravilnik, raspisuje

**JAVNI NATJEČAJ ZA FINANCIRANJE PROGRAMA I PROJEKATA**

**OD INTERESA ZA OPĆE DOBRO KOJE PROVODE UDRUGE U 2023. GODINI**

1. **PREDMET NATJEČAJA**

Općina Punatpoziva udruge da se prijave za financijsku podršku programa i projekata od interesa za opće dobro koji se planiraju provesti u 2023. godini. Sve odredbe ovog javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva te ostale pravne osobe, kada su one u skladu s uvjetima javnog natječaja za sufinanciranje programa i projekata prihvatljivi prijavitelji, odnosno partneri.

Udruge sukladno ovom Natječaju mogu prijaviti program ili projekt za sljedeća prioritetna područja:

* **Prioritetno područje 1 – Programi javnih potreba u sportu**

Prioritetno područje se odnosi na (su)financiranje javnih potreba u sportu koje su od važnosti za Općinu Punat, razne aktivnosti, turniri, regate, natjecanja i sl., koje klubovi i udruge ne mogu financirati kroz redovno financiranje, kao i (su)financiranje općinskih, županijskih, državnih i međunarodnih sportskih susreta od osobitog interesa za Općinu Punat.

* **Prioritetno područje 2 – Programi razvoja civilnog društva**

Prioritetno područje uključuje projekte i aktivnosti udruga čiji programi promiču očuvanje stečevina i zaštitu digniteta Domovinskog rata i Drugog svjetskog rata, programe edukacije, osnaživanja i potpore ranjivih skupina (starije osobe, invalidi, ovisnici, itd.), eko projekte, djelovanje u očuvanju prirode i okoline, projekte i aktivnosti udruga kojima se želi osnažiti zaštita potrošača i zaštita životinja na području Općine Punat te programe za mlade i njihovo slobodno vrijeme.

Najmanjiiznos financijskih sredstava koji se može prijaviti i ugovoriti po pojedinom programu ili projektu iznosi 132,72 EUR, dok najveći iznosi 15.926,74 EUR.

1. **OPĆI UVJETI ZA PODNOŠENJE PRIJAVA**

Pravo na podnošenje prijave imaju udruge koje udovoljavaju sljedećim kriterijima:

1. upisana je u odgovarajući matični registar (registar udruga ili drugi odgovarajući registar),
2. upisana je u Registar neprofitnih organizacija,
3. programski je usmjerena na rad u navedenim prioritetnim područjima,
4. uredno plaće poreze, doprinose i druga javna davanja prema državnom proračunu i proračunu Općine Punat,
5. uredno je ispunila obveze iz prethodno sklopljenih ugovora o financiranju iz Proračuna Općine Punat i drugih izvora,
6. protiv udruge, odnosno osobe ovlaštene za zastupanje udruge ne vodi se kazneni postupak, nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21),
7. vodi transparentno financijsko poslovanje.

Uputama za prijavitelje koje su sastavni dio ovog Natječaja detaljno je opisano:

* pravo ostvarivanja prednosti u financiranju programa ili projekata,
* prihvatljivi i neprihvatljivi prijavitelji na Javni natječaj,
* postupak zaprimanja, otvaranja i pregleda dostavljenih prijava,
* procjena prijava, dostava dodatne dokumentacije, ugovaranje,
* donošenje odluke o dodjeli sredstava, podnošenje prigovora i dr.
1. **SADRŽAJ PRIJAVE**

Prijava programa ili projekta dostavlja se **ISKLJUČIVO** na obrascima koji su dostupni na službenoj web stranici Općine Punat.

Prijava mora sadržavati potrebne informacije i dokaze da udruga ispunjava osnovne kriterije za dodjelu financijskih sredstava, odnosno popunjene, potpisane i ovjerene obrasce:

* Obrazac 1 - Obrazac opisa programa ili projekta,
* Obrazac 2 - Obrazac proračuna programa/projekta,
* Obrazac 3 - Izjava o ispunjavanju ugovornih obveza preuzetih temeljem prijašnjih ugovora o dodjeli bespovratnih sredstava,
* Obrazac 4 - Izjava o nepostojanju dvostrukog financiranja,
* Obrazac 5 - Izjava o partnerstvu (ako je primjenjivo).

**Svi obrasci moraju biti potpisani od osobe ovlaštene za zastupanje i ovjereni pečatom udruge.**

**Ukoliko jedna udruga prijavljuje više programa ili projekata, za svaki mora dostaviti zasebne obrasce.**

Prijavitelji čiji programi ili projekti budu na Privremenoj listi odabranih za dodjelu sredstava, na zahtjev Povjerenstva za ocjenjivanje obvezni su dostaviti:

1. Potvrdu Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, a u slučaju da postoji javni dug, on mora biti podmiren prije samog potpisivanja Ugovora. Potvrda mora biti u izvorniku, ne starija od 3 mjeseca od dana objave natječaja,
2. Uvjerenje nadležnog suda, ne starije od 6 mjeseci, da se protiv osoba ovlaštenih za zastupanje i voditelja programa/projekta ne vodi kazneni postupak,
3. Izmijenjeni Obrazac 2 - Obrazac proračuna programa/projekta za one programe/projekte za koje Općina zatraži reviziju, kao i za one kojima se odobri niži iznos financijskih sredstava od traženih.

1. **NAČIN DOSTAVE PRIJAVE I ROKOVI**

Prijavu, obvezne obrasce i propisanu dokumentaciju prijave potrebno je dostaviti Općini Punat, u pisarnicu (soba br. 6 - suteren), poštom ili u elektroničkom obliku dostavom skeniranih dokumenata na e-mail adresu: lana.orlic@punat.hr. Podnositelji prijave koja se podnosi elektroničkim putem na zahtjev Općine Punat dužni su dostaviti na uvid izvornu dokumentaciju i obvezne priloge u izvorniku.

Rok za podnošenje prijedloga projekata i programa je **do 16. siječnja** **2023. godine do 15:00 sati.** Prijave koje pristignu dana 16. siječnja 2023. godine nakon 15.00 sati (bez obzira na način dostave) smatraju se zakašnjelima. Prijave podnesene izvan utvrđenog roka neće biti uzete u razmatranje i vratit će se podnositelju.

Zainteresirani podnositelji dodatne informacije mogu dobiti kod službenice Lane Orlić Brozić na broj telefona 051/855-600, svakim radnim danom od 8:00 do 15:00 sati ili putem e-maila: lana.orlic@punat.hr.

**Svi prijavitelji na ovaj Natječaj dužni su prije prijave proučiti Upute za prijavitelje koje se nalaze u privitku i čine sastavni dio Natječaja.**

Cjeloviti tekst javnog natječaja s obrascima za prijavu objavljen je na službenoj web stranici Općine Punat.

PROČELNICA

Ivana Svetec Rupčić, dipl.iur., v.r.